Locuitorii unui cartier din Suceava, treziți în miezul nopții de un megafon din care se auzea o voce de femeie: "Mai ai mult acolo? Mochetele! Ai scăpat-o pe jos".
Locuitorii cartierului Burdujeni din Suceava au fost treziți în miezul nopții de un megafon din care se auzea o voce de femeie. Femeia era polițistă și se afla cu colegul ei la spălătorie. Poliția din Suceava a explicat că polițista a pornit stația din greșeală în timp ce ștergea bordul mașinii.
Sucevenii din cartierul Burdujeni au fost treziți la 1 noaptea, marți spre miercuri, de un megafon din care se auzea o voce puternică de femeie."Mai ai mult de dat acolo? Parbriz! Mochetele, mochetele! Ai scăpat-o pe jos!", se auzea prin megafon la ora 1 noaptea."Polițista a pornit stația din greșeală în timp ce ștergea bordul mașinii cu o lavetă. Discuția cu colegul care spăla mașina la exterior a fost captată și transmisă de megafon. Cât timp a fost pornită stația, agenții nu au folosit expresii sau cuvinte triviale sau care sa aducă atingere onoarei și probității de polițist", a transmis Poliția din Suceava.